เจ้าสัวเจริญ ชนะประมูลที่ดินใกล้สุวรรณภูมิ 8.9 พันล้าน -กม.ภาษีที่ดินส่อไม่ทันรัฐบาลนี้
บริษัทในเครือ เจ้าสัวเจริญชนะประมูลที่ดินเอคิว 4300 ไร่ มูลค่า 8900 ล้าน ย่านบางบ่อ สมุทรปราการ ทำเลทองใกล้สนามบินสุวรรณภูมิ รายงานกรมที่ดินปี 57 ตระกูลดังตุนที่ดินทั่วไทย สิริวัฒนภักดี 6.3 แสนไร่ ขณะที่กม.ภาษีที่ดินส่อแท้ง ไม่ทันรัฐบาลนี้19 ต.ค.2561 รายงานว่าเมื่อวันที่ 17 ต.ค.ที่ผ่านมากรมบังคับคดีได้ประกาศขายทอดตลาดที่ดินพร้อมกันทั้ง 3 คดี ของบริษัท เอคิว เอสเตท จำกัด (มหาชน) หรือ AQ(เดิมคือ บมจ.กฤษดามหานคร) จำนวน 4300 ไร่ ซึ่งตั้งอยู่ถนนบางนา-ตราด กม.32.5 ทางหลวงหมายเลข 34 ถนนกรุงเทพฯ-ชลบุรีสายใหม่ (มอเตอร์เวย์) โดยที่ดินแปลงนี้มีธนาคารกรุงไทยเป็นเจ้าหนี้และยึดทรัพย์มาขายทอดตลาดโดยเป็นการประมูลครั้งที่ 5 นี้ มีบริษัท ทีอาร์เอ แลนด์ ดีเวลลอปเม้นท์ซึ่งเป็นบริษัทในเครือของ เจริญ สิริวัฒนภักดี เจ้าของบริษัท ไทยเบฟเวอร์เรจ จำกัด (มหาชน)เป็นผู้ชนะการประมูลในราคา 8914.07 ล้านบาท จ่ายมัดจำแล้ว 448.50 ล้านบาท และตามสัญญาจะนำเงินที่เหลือ 8465.57 ล้านบาท ชำระภายใน 15 วัน นับจากวันประมูลสำหรับบริษัท ทีอาร์เอ แลนด์ ดีเวลลอปเม้นท์ จดทะเบียนเมื่อวันที่ 22 ธ.ค. 2560 เพื่อประกอบกิจการพัฒนาอสังหาริมทรัพย์ ทุนจดทะเบียน 1 ล้านบาท โดยโครงสร้างผู้ถือหุ้น ทีอาร์เอ ฯ ประกอบด้วย บริษัท ไทคอน อินดัสเทรียล คอนเน็คชั่น จำกัด (มหาชน) หรือ TICON ซึ่งเป็นบริษัทในกลุ่มของ เจริญ สิริวัฒนภักดี ถือหุ้น 50 % บริษัท สวนอุตสหกรรมโรจนะ จำกัด (มหาชน) หรือ ROJNA 25% และนิคมอุตสาหกรรมเอเชีย ถือหุ้น 25%Workpoint News ยังรายงานด้วยว่า ไทคอนได้รับความสนใจจากลูกค้าเข้าใช้บริการพื้นที่โรงงานและคลังสินค้าเพิ่มขึ้น โดยเฉพาะพื้นที่ในเขตบางพลี และเขตเศรษฐกิจพิเศษภาคตะวันออก หรืออีอีซีขณะที่เมื่อ มิ.ย.2557รายงาน ผลการศึกษาการถือครองเอกสารสิทธิ จากสำนักเทคโนโลยีสารสนเทศ กรมที่ดิน พบว่าตระกูลดัง เศรษฐี กลุ่มธุรกิจ กลุ่มทุน ถือครองที่ดินทั้งแปลงเล็กแปลงใหญ่จำนวนมาก กระจายอยู่หลายพื้นที่ทั้งกรุงเทพฯและต่างจังหวัด โดยเฉพาะหัวเมืองหลัก เมืองท่องเที่ยวในผู้ถือครองที่ดินรายใหญ่ทั้งประเทศ ตระกูล สิริวัฒนภักดี ซึ่งมีเครือข่ายธุรกิจหลากหลายเช่น เครื่องดื่มแอลกอฮอล์ น็อนแอลกอฮอล์ พัฒนาที่ดิน การเกษตร ฯลฯ น่าจะถือครองกรรมสิทธิ์ที่ดินทั่วประเทศมากที่สุดกว่า 6.3 แสนไร่ ทั้งในนามส่วนตัว ครอบครัว และผ่านบริษัทต่าง ๆ โดยหนึ่งในที่ดินแปลงใหญ่ที่ตระกูลสิริวัฒนภักดีครอบครองกรรมสิทธิ์ อาทิ ที่ดินในอำเภอชะอำ จังหวัดเพชรบุรีรวม 1.2 หมื่นไร่ ที่ดินในอำเภอบางบาล จังหวัดพระนครศรีอยุธยา 1.5 หมื่นไร่ ฯลฯขณะที่ ตระกูลเจียรวนนท์ ของ ธนินท์ เจียรวนนท์ ประธานกรรมการบริหารเครือเจริญโภคภัณฑ์ ธุรกิจการเกษตรครบวงจร ในนามกลุ่มซีพี ธุรกิจพัฒนาที่ดินในนาม บมจ.ซี.พี.แลนด์ และกลุ่มแมกโนเลียส์ธุรกิจโทรคมนาคม ทรู คอร์ปอเรชั่น ถือครองที่ดินในมือไม่ต่ำกว่า 2 แสนไร่ โดยแปลงใหญ่อยู่ที่จังหวัดพระนครศรีอยุธยา ประมาณ 1 หมื่นไร่บมจ.สหอุตสาหกรรมน้ำมันปาล์ม ซึ่งดำเนินธุรกิจด้านน้ำมันปาล์มรายใหญ่ในภาคใต้ ถือครองที่ดิน 4.44 หมื่นไร่ รองลงไปคือ สำนักงานทรัพย์สินส่วนพระมหากษัตริย์ ปัจจุบันมีที่ดินรวมประมาณ3 หมื่นไร่ ในจำนวนนี้ราว 7% ปล่อยเช่าสร้างรายได้เชิงพาณิชย์รายงาน ผลการศึกษาการถือครองเอกสารสิทธิฯ ดังกล่าว ระบุด้วยว่าวิธีการถือครองมีทั้งทยอยซื้อที่ดินเก็บไว้ในมือ โดยค่อย ๆ สะสมจากแปลงเล็กเป็นแปลงใหญ่ และการกว้านซื้อที่โดยอาศัยกลุ่มนายหน้าและเครือข่ายธุรกิจ ทั้งที่ดินว่างเปล่า ที่ทำการเกษตร ที่นา ฯลฯ ขณะเดียวกันจากเดิมที่มักปล่อยที่ดินที่ซื้อไว้ในพอร์ตเป็นที่รกร้างว่างเปล่า ช่วง 4-5 ปีที่ผ่านมา กลุ่มเศรษฐกิจ ตระกูลดังแห่ลงทุนด้วยการปรับเปลี่ยนหน้าดินทำการเกษตร โดยเฉพาะยางพารา ปาล์มน้ำมัน รวมทั้งพืชสวน พืชไร่หลากหลายชนิด ฯลฯ รับยุคบูมยางพารา ปาล์มน้ำมัน และเร่งใช้ประโยชน์ที่ดินแทน หลังเริ่มมีกระแสผลักดันจัดเก็บภาษีที่ดินในอัตราก้าวหน้าสำหรับที่ดินที่ถูกปล่อยทิ้งให้รกร้างว่างเปล่าสอดรับกับการปรับเปลี่ยนโครงสร้างกลุ่มธุรกิจตระกูลดังหลายกลุ่มในช่วงที่ผ่านมาที่มีการขยายฐานสู่ธุรกิจการเกษตร อสังหาริมทรัพย์ อาทิ กลุ่มตระกูลสิริวัฒนภักดี เจียรวนนท์ พูลวรลักษณ์ จุฬางกูร เตชะณรงค์ ภิรมย์ภักดี ฯลฯ ขณะที่ตระกูลนักการเมืองทั้งระดับชาติ ระดับท้องถิ่น ตลอดจนนักธุรกิจ นักลงทุนทั้งในส่วนกลาง ต่างจังหวัด ก็หันมารุกด้านการเกษตรรับกระแสบูมจำนวนมากเช่นเดียวกันเมื่อ พ.ค.ที่ผ่านมา ในวาระครบรอบ 4 ปี การรัฐประหารของ คสช. รายงานภาวะทางเศรษฐกิจ โดยตัวเลขทางเศรษฐกิจของไทยหลายตัวสะท้อนให้เห็นถึงความถดถอย หลายฝ่ายเห็นตรงกันว่าสภาพเศรษฐกิจไทยไม่ค่อยจะดีนัก แต่ มหาเศรษฐีไทย ยังคงมั่งคั่งขึ้นเรื่อยๆ จากการจัดอันดับความมั่งคั่งของนิตยสาร Forbes ระหว่างปี 2558-2561 พบ มหาเศรษฐี 10 อันดับแรกมั่งคั่งรวมกันเพิ่มขึ้นประมาณ 1.201 ล้านล้านบาท ตระกูลเจียรวนนท์ เป็นมหาเศรษฐีอันดับ 1 ของไทย 4 ปีซ้อน รวยขึ้นประมาณ 4.88 แสนล้านบาทขณะที่เจริญ สิริวัฒนภักดี ติดอันดับ 2 จากการจัดอันดับของนิตยสาร Forbesตั้งแต่ 2558-2560 แต่ปี 2561 ตกเป็นอันดับ 4 ด้วยมูลค่าทรัพย์สิน 17400 ล้านดอลลาร์สหรัฐฯ (ประมาณ 543000 ล้านบาท) ขณะที่อันดับ 1 ยังเป็นของพี่น้องเจียรวนนท์แห่งเครือเจริญโภคภัณฑ์ หรือ CP มูลค่าทรัพย์สิน 30000 ล้านดอลลาร์สหรัฐฯ (ประมาณ 937000 ล้านบาท) อันดับ 2 เป็นตระกูลจิราธิวัฒน์แห่งกลุ่มบริษัท เซ็นทรัลพัฒนา จำกัด (มหาชน) มูลค่าทรัพย์สิน 21200 ล้านดอลลาร์สหรัฐฯ (ประมาณ 662000 ล้านบาท) และอันดับ 3 เป็นเฉลิม อยู่วิทยาเจ้าของกลุ่มบริษัท เครื่องดื่มกระทิงแดง จำกัด มูลค่าทรัพย์สิน 21000 ล้านดอลลาร์สหรัฐฯ (ประมาณ 656000 ล้านบาท)ส่วนร่าง พ.ร.บ.ภาษีที่ดินและสิ่งปลูกสร้าง ที่เป็นวาระที่รัฐบาลทหารนี้ประกาศมาตลอดว่าจะผลักดันหลังยึดอำนาจนั้นก็ยังไม่มีความคืบหน้า โดยเมื่อวันที่ 17 ต.ค.ที่ผ่านมารายงานว่าสภานิติบัญญัติแห่งชาติ (สนช.) จะชะลอการพิจารณาร่าง พ.ร.บ.ภาษีที่ดินและสิ่งปลูกสร้างออกไปก่อน ทำให้กฎหมายไม่สามารถออกได้ทันบังคับใช้ได้ภายในรัฐบาลชุดนี้ อย่างไรก็ตามร่างกฎหมายฉบับนี้ยังคงค้างอยู่ในสภา เพื่อรอให้รัฐบาลใหม่ที่มาจากการเลือกตั้งตัดสินใจว่าจะพิจารณาร่างกฎหมายต่อไป หรือจะไม่พิจารณาต่อโดยร่าง พ.ร.บ.ภาษีที่ดินและสิ่งปลูกสร้าง ได้รับการต่อต้านจากนายทุนที่มีที่ดินจำนวนมาก เพราะจะทำให้นายทุนที่ดินต้องมีภาระต้องเสียภาษีเพิ่มขึ้นโดยรายงานด้วยว่าร่าง พ.ร.บ.ฉบับนี้ได้ผ่านการพิจารณาของ สนช.ในวาระที่ 1 มากว่า 1 ปี และค้างอยู่ในชั้นกรรมาธิการ ซึ่งมีการประชุมเพียงเดือนละครั้ง และคาดว่าจะขยายเวลาการพิจารณาจากเดือนนี้ออกไปอีก
บริษัทในเครือ เจ้าสัวเจริญ ชนะประมูลที่ดินเอคิว 4300 ไร่ มูลค่า 8900 ล้าน ย่านบางบ่อ สมุทรปราการ ทำเลทองใกล้สนามบินสุวรรณภูมิ รายงานกรมที่ดินปี 57 ตระกูลดังตุนที่ดินทั่วไทย สิริวัฒนภักดี 6.3
เจริญ สิริวัฒนภักดี,ที่ดิน,ภาษีที่ดิน